કોસંબા નજીક નેશનલ હાઇવે નંબર ૪૮ ઉપર અમદાવાદ-મુંબઇ જવાના રોડ ઉપર મોડી રાત્રે કોસ્ટીક સોડા લીકવીડ ભરેલા ટેન્કરની પાછળના ભાગે ઝીંગા ભરેલી ટાટા મોટર એલપી ટ્રકના ચાલકે અથડાવી દેતા ટ્રકની કેબિનમાં સવાર ચારના મોત નિપજ્યા છે. . કોસંબા પોલીસ પાસેથી મળેલી વિગત મુજબ કોસંબા- પીપોદરા વચ્ચે કોસંબા પોલીસની હદમાં આવેલ મહેસાણા સ્ટીલના ગોદાઉનની સામે બંભોરા નજીક નેશનલ હાઇવે નંબર ૪૮ ઉપર અમદાવાદ -મુંબઇ જવાના રોડની ત્રીજી લાઇનમાં રોડની બાજુમાં કોસ્ટીક સોડા લીકવીડ ભરેલ ટેન્કર નંબર એમએચ૦૪ જીઆર ૩૧૭૧ની પાછળના ભાગે પુરપાટ ઝડપે ઝીંગા ભરીને આવી રહેલા ટાટા એલપી ટ્રક નંબર એમએચ ૦૪ એચડી ૬૧૭૨ ના ચાલકે અથાડતા આ ગોઝારા અકસ્માતમાં ટ્રકની કેબીનમાં બેઠેલા ચાર જણાના ધટનાસ્થળે જ ગંભીર ઇજાના કારણે કારણે મોત થયા હતા.